Diari Oficial de la Generalitat Valenciana


Sumari del DOGV 1475, del 01-02-1991 (1991/820165)

Conselleria d'Agricultura i Pesca ORDRE de 15 de gener de 1991, del Conseller d'Agricultura i Pesca, per la qual regula les subvencions a la subscripció d'assegurances agràries compreses dins el Pla d'Assegurances Agràries Combinades per a 1991.
-----------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/01/15/(2)/dof/vci/html**

### Dades del document

Número de DOGV
:   1475

Data del DOGV
:   01-02-1991

Secció del DOGV
:   DISPOSICIONS GENERALS

Número del document
:   1991/820165


Data del document
:   15-01-1991

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 15 de gener de 1991, de la Conselleria d'Agricultura i Pesca, per la qual regula les subvencions a la subscripció d'assegurances agràries compreses dins el Pla d'Assegurances Agràries Combinades per a 1991.  
Durant els dos darrers exercicis la Conselleria d?agricultura i Pesca ha desplegat una política d'ajuda a la subscripció d'assegurances agràries com una de les maneres de col·laborar al manteniment del nivell de renda dels agricultors i ramaders. Els resultats han estat positius, ja que ha augmentat considerablement la contractació en els cultius més representatius a la Comunitat Valenciana; això no obstant, l?índex de penetració encara no es considera suficient com per a aconseguir una disminució apreciable en les primes ni per a garantir d'altra banda un cobriment mitjà si hi ha danys climatològics generalitzats.  
D'altra banda, es mantenen les condicions desfavorables a determinats municipis, pel que fa a l'assegurança de raïm per a vinificació per la situació econòmica resultant de ser zona desafavorida i de les altes primes de l'assegurança, cosa que aconsella seguir amb un límit superior per a les subvencions en aquests casos.  
Resulta, per tant, convenient continuar amb les ajudes a la subscripció d'assegurança com a solució més idònia per que els agricultors puguen fer front a les conseqüències derivades dels accidents meteorològics sense deteriorament excessiu de les seues rendes.  
Per això, a proposta de la Direcció General de Producció i Indústries Agràries, i fent ús de les facultats que tinc atribuïdes,  
ORDENE  
Article primer  
La Conselleria d`Agricultura i Pesca concedirà subvencions als agricultors i ramaders que subscriguen assegurances corresponents a les línies incloses en el Pla d?Assegurances Agràries Combinades per a 1991 (Ordre de 26 de juliol de 1990, del Ministeri d?Agricultura, Pesca i Alimentació, publicada al Boletin Oficial del Estado de 8 d'agost), exclusivament per les seues parcel·les i/o explotacions ramaderes ubicades al territori de la Comunitat Valenciana.  
Article segon  
La subvenció serà aplicada com a percentatge sobre la concedida per l'Entitat Estatal d?Assegurances Agràries (ENESA) i serà compatible i acumulable a la que concedesca aquesta entitat a cada cas.  
Article tercer  
La quantia de la subvenció s'estableix com a norma general en el cinquanta per cent (50%) de la concedida per ENESA.  
Article quart  
S?estableix una subvenció addicional del 10% de la concedida per ENESA, a les parcel·les incloses en els següents casos:  
1. Assegurances de cítrics.  
Taronja dolça: per a parcel·les situades a zones en les quals el cost de l?assegurança siga superior al 20% del capital assegurat.  
Mandarina: per a parcel·les situades a zones en les quals el cost de l'assegurança siga superior al 15% del capital assegurat.  
Llima: per a parcel·les situades a zones en les quals el cost de l'assegurança siga superior al 10% del capital assegurat.  
2. Assegurances de fruiters.  
Albercoc, poma de taula, préssec, pera, cirera i pruna: en qualsevol cas.  
3. Assegurança de raïm de taula: per, a parcel·les situades a zones en les quals el cost de l'assegurança siga superior al 10% del capital assegurat.  
4. Assegurança, de raïm de vinificació: per a parcel·les situades a zones en les quals el cost de l?assegurança siga superior al 20% del capital assegurat, tret de les situades als municipis que figuren en l'annex número 1.  
Article cinquè  
Quant a l'assegurança de raïm de vinificació i per a les parcel·les situades als municipis de l'annex número 1 amb un cost de l'assegurança superior al 20% del capital assegurat, la subvenció addicional serà del 20% de la concedida per ENESA. Només als efectes que preveuen els articles quart i cinquè, s?entén per cost de l'assegurança, sobre el qual serà aplicat el percentatge de subvenció addicional, el corresponent a la parcel·la o parcel·les que complesquen les condicions establertes.  
Article sisé  
El termini per a poder acollir-se a aquestes subvencions finalitzarà als quinze dies de la terminació del període de subscripció assenyalat oficialment per a cada línia de l'assegurança.  
Article seté  
La subvenció serà pagada a l`Agrupació Espanyola d'Entitats Asseguradores de les Assegurances Agràries Combinades, SA, (Agroseguro), d'acord amb els termes que es fixen  
en el conveni a subscriure amb la Conselleria d?Agricultura i Pesca. El tomador de l'assegurança descomptarà la subvenció quan es fa la subscripció de la pòlissa.  
Article vuité  
En qualsevol cas, el conjunt format per la subvenció de la conselleria més la d?ENESA no podrà sobrepassar el setanta per cent (70%) del cost de l'assegurança (prima comercial més recàrrecs i tributs legalment repercutibles), tret de la línia de raïm de vinificació i per a les parcel·les a les quals es refereix l'article cinqué, cas en el qual el límit conjunt serà del 75% del cost de l'assegurança, d'eixes parcel·les.  
Article nové  
L?assegurat, per si o a través del tomador, haurà de sol·licitar la subvenció mitjançant l'imprès que com a model apareix en l'annex número 2, per a la qual cosa trametrà els dos exemplars als serveis centrals de la Conselleria d?Agricultura i Pesca, al carrer d?Amadeu de Savoia, número 2. 46796 València.  
Article deu  
La Conselleria d?Agricultura i Pesca podrà exigir al tomador de l'assegurança, fotocòpia d?aquelles pòlisses que considere necessàries per a la comprovació de dades.  
Article onze  
La Conselleria d?Agricultura i Pesca trametrà a l'assegurat les resolucions de concessió, que es faran efectives havent-se comprovat la correcta aplicació i càlcul de la subvenció, segons es preveu a l'article seté.  
Article dotze  
Les subvencions, dins les disponibilitats pressupostàries, seran pagades a càrrec del capítol IV del programa 714.20, Ordenació i millora de la producció agrària, del Pressupost de la Generalitat Valenciana per a 1991, amb un. import global de 300 milions de pessetes, ampliable segons l'article 36.1).7 de la Llei de Pressupostos per a 1991.  
DISPOSICIONS FINALS  
Primera  
Autoritzar la Direcció General de Producció i Indústries Agràries perquè dicte les resolucions que considere necessàries per al desplegament d?aquesta ordre.  
Segona  
L?ordre entrarà en vigor l'endemà de la publicació al Diari Oficial de la Generalitat Valenciana.  
València, 15 de gener de 1991.  
El Conseller d`Agricultura i Pesca,  
LLUIS FONT DE MORA I MONTESINOS  
 ANNEX 1  
 Relació de municipis  
Alcublas Camporrobles Domeño Venta del Moro  
Alpuente Caudete de las Fuentes Higueruelas Villargordo del Cabriel  
Andilla Chera Loriguilla Ayora  
Aras de Alpuente Fuenterrobles Losa del Obispo Cofrentes  
Benagéber Requena Sot de Chera Jalance  
Calles Siete Aguas Titaguas Jarafuel  
Chelva Sinarcas Villar del Arzobispo Teresa de Cofrentes  
Chulilla Utiel La Yesa Zarra  
Veure annex


Còpia Permalink ELI